WARRIX : ช้าและมั่นคงเพื่อชนะการแข่งขัน
8 พฤษภาคม 2566

WARRIX : ช้าและมั่นคงเพื่อชนะการแข่งขัน
คาดกำไรสุทธิไตรมาส 1/2566 ที่ 30 ลบ. เพิ่มขึ้น 142.9% YoY แต่ลดลง 52.2% QoQ จากค่าใช้จ่ายที่เกิดขึ้นครั้งเดียวและค่าใช้จ่ายทางการตลาดที่สูงขึ้น
คาดกำไรไตรมาส 2/2566 เติบโต QoQ และ YoY เนื่องจากไม่มีค่าใช้จ่ายพิเศษ ขณะที่กำไร 2H66 น่าจะสูงกว่า 1H66 จากอีเว้นท์การแข่งขันกีฬาสำคัญ
ปรับเพิ่มคำแนะนำเป็น “ซื้อ” ด้วยราคาเป้าหมายไม่เปลี่ยนแปลงที่ 11.23 บาท จาก upside ที่ >10% ราคาหุ้นที่ลดลง 15% QTD เป็นโอกาสในการเข้าซื้อ
รายได้และกำไรช่วงครึ่งหลังของปี 2566 น่าจะเร่งตัวขึ้นจากครึ่งแรกของปี 2566 เนื่องจากเป็นช่วงไฮซีซัน ซึ่งอุปสงค์น่าจะเพิ่มขึ้นจากการขายสินค้าที่มีลิขสิทธิ์ นำโดยอีเว้นท์การแข่งขันกีฬายอดนิยม เช่น ฟุตบอลโลกรอบคัดเลือก อาเซียนคัพ นอกจากนี้ บริษัทฯ ยังคาดว่ายอดขายสินค้าที่ไม่มีลิขสิทธิ์จะเติบโตอย่างแข็งแกร่งจากแบรนด์ WARRIX ที่แข็งแกร่งขึ้น ซึ่งเป็นผลมาจากกลยุทธ์ด้านการตลาดที่มีลิขสิทธิ์
เรามีมุมมองเชิงบวกต่อการดำเนินงานของ WARRIX ในปี 2566 เนื่องจาก 1) การบริโภคภายในประเทศที่ฟื้นตัวและความตระหนักด้านสุขภาพที่เพิ่มขึ้นซึ่งจะช่วยกระตุ้นยอดขาย 2) สินค้าลิขสิทธิ์เติบโตอย่างต่อเนื่องจากความนิยมในอีเว้นท์การแข่งขันกีฬาสำคัญ เช่น ฟุตบอลโลกรอบคัดเลือก อาเซียนคัพ ฯลฯ 3) ยอดขายสินค้าที่ไม่มีลิขสิทธิ์ขยายตัวจากผลของแบรนด์ WARRIX ที่แข็งแกร่งซึ่งเป็นผลมาจากกลยุทธ์ด้านการตลาดที่มีลิขสิทธิ์ และ 4) โอกาสทางธุรกิจใหม่จากการขยายตัวในต่างประเทศ
มุมมอง KS
เราปรับเพิ่มคำแนะนำสำหรับ WARRIX เป็น “ซื้อ” จากราคาหุ้นที่อ่อนแอในปัจจุบันทำให้เป็นโอกาสเข้าซื้อ ราคาเป้าหมายสิ้นปี 2566 ที่ 11.23 บาท อิง PER ล่วงหน้าที่ 33.7 เท่า PEG ที่ 1 เท่า และ EPS ปี 2567 ที่ 0.33 บาท ปัจจัยที่อาจส่งผลต่อคำแนะนำ ได้แก่ 1) การเพิ่มขึ้นอย่างรวดเร็วและมากขึ้นของส่วนแบ่งตลาดชุดกีฬาและเครื่องแต่งกายแฟชั่น 2) การบริโภคภายในประเทศดีขึ้น และ 3) ผลกระทบที่แข็งแกร่งเกินคาดจากเลเวอเรจจากการดำเนินงานที่ดี
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #WARRIX